*pedig nem ismeritek őt; én azonban ismerem. Ha azt mondanám, hogy nem ismerem, hozzátok hasonlóvá, hazuggá lennék; de én ismerem őt, és megtartom az ő igéjét.* (Jn 8,55)

Jézus kimondja: nem ismeritek Őt, az Atyát. Ha valamit kijelentek, de nincs valóság tartalma, akkor hazudtam. Erre hivatkozik Jézus is a fenti Igeversben. A zsidók állítják: ismerik a Mindenható Istent, és mint Atyára tekintenek, de közben életük, viselkedésük nem erről beszél.

Jézus esetben ez fordítva van: Ő nem mondhatja, hogy nem ismeri az Atyát, mert ekkor válna kijelentése valóság ellenessé. Az „ismerem” fogalom alatt más-más „mérték” lehet. Felismerem arcról és kötődik hozzá név, köszönünk egymásnak, napi dolgait látom, felületesen megosztja velem, gondját-örömét rám bízza és hallgat tanácsomra.

Jézus az utolsó variációnál is bensőségesebben ismerte az Atyát. Tudta az Atya szíve vágyát és teljesen azonosult tervével, vállalva a golgotai keresztet is. Megtartotta Igéit. Mennyire ismerem Őt? *Vadon Gyula*